ಅಮೃತಂ

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

ಅಮೃತಂ (ಅನುವಾದ. ಅಮೃತ) ೨೦೦೬ ರಲ್ಲಿ ಬಿಡುಗಡೆಯಾದ ಭಾರತೀಯ ತಮಿಳು ಭಾಷೆಯ ನಾಟಕ ಚಿತ್ರ. ಈ ಚಿತ್ರವನ್ನು ಕೆ. ಕಣ್ಣನ್ ಅವರು ನಿರ್ಮಿಸಿ, ಬರೆದು ನಿರ್ದೇಶಿಸಿದ್ದಾರೆ. ಈ ಚಿತ್ರವು ಅವರ ಮೊದಲನೇಯ ನಿರ್ದೇಶನವಾಗಿದೆ. ಈ ಚಿತ್ರದಲ್ಲಿ ಗಣೇಶ್ ಮತ್ತು ನವ್ಯಾ ನಾಯರ್ ಅವರು ನಟಿಸಿದ್ದರು. ಗಿರೀಶ್ ಕಾರ್ನಾಡ್, ಅನುರಾಧಾ ಕೃಷ್ಣಮೂರ್ತಿ, ರಾಜೀವ್, ರೇಖಾ, ಯುಗೇಂದ್ರನ್ ಮತ್ತು ಮಧುರ ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ಭವತಾರಿಣಿ ಅವರು ಸಂಗೀತ ಸಂಯೋಜಕರಾಗಿದ್ದರು. ಕೆ. ವಿ. ಮಣಿ ಅವರು ಛಾಯಾಗ್ರಹಣ ಮತ್ತು ವಿ. ಟಿ. ವಿಜಯನ್ ಅವರು ಸಂಕಲನ ಮಾಡಿದ್ದಾರೆ. ಅಮೃತಂ ಚಿತ್ರವು ಫೆಬ್ರವರಿ ೧೦, ೨೦೦೬ ರಂದು ಬಿಡುಗಡೆಯಾಯಿತು.

ಕಥಾವಸ್ತು
ರಾಮಸ್ವಾಮಿ ಅಯ್ಯಂಗಾರ್ ಅವರು ಮುಕ್ಕುಡಲ್ ಎಂಬ ಹಳ್ಳಿಯ ದೇವಾಲಯದಲ್ಲಿ ಅರ್ಚಕರಾಗಿದ್ದರು. ಅವರ ಪತ್ನಿ ರುಕ್ಕುಮಣಿ ಮತ್ತು ಮಗಳು ಅಮೃತಾಳೊಂದಿಗೆ ಶಾಂತಿಯುತ ಜೀವನವನ್ನು ನಡೆಸುತ್ತಿದ್ದರು. ಅದೇ ದೇವಾಲಯದಲ್ಲಿ, ಪಶುಪತಿ ಪಿಳ್ಳೈ ನಾದಸ್ವರಂ ವಾದಕರಾಗಿದ್ದರು. ಅವರು ರಾಮಸ್ವಾಮಿ ಅಯ್ಯಂಗಾರ್ ಅವರೊಂದಿಗೆ ಉತ್ತಮ ಸಂಬಂಧವನ್ನು ಹೊಂದಿದ್ದರು. ಪಶುಪತಿ ಪಿಳ್ಳೈ ಅವರಿಗೆ ಹೆಂಡತಿ, ನಗರದಲ್ಲಿ ಓದುತ್ತಿರುವ ಅಮೃತಂ ಎಂಬ ಮಗ ಮತ್ತು ಅವನ ಹೆಂಡತಿಯ ಸಹೋದರಿಗೆ ಜನಿಸಿದ ಮಗಳು ಇದ್ದಾರೆ. ಪಿಳ್ಳೈ ಅವರ ಮಗ ಅಮೃತಂ ಎಂಜಿನಿಯರಿಂಗ್ ಪದವಿ ಮುಗಿಸಿದ ನಂತರ ಹಳ್ಳಿಗೆ ಬಂದರು. ಅಮೃತಂ ಒಬ್ಬ ನಾಸ್ತಿಕ ಮತ್ತು ವಿಚಾರವಾದಿ. ನಂತರ, ಅಮೃತ ಅವರು ಅಮೃತಂ ಅವರನ್ನು ಪ್ರೀತಿಸುತ್ತಾರೆ. ಆದರೆ ಅಮೃತಂ‌ನ ಮಲಸಹೋದರಿ ಸೋರ್ನಾ‌ರನ್ನು ಅವರ ಪತಿ ವೀರಯ್ಯನ್ ಅವರು ಕೊಲ್ಲುತ್ತಾರೆ.

ನಂತರ ರುಕ್ಕುಮಣಿ ಅವರಿಗೆ ತನ್ನ ಮಗಳು ನಾದಸ್ವರಂ ವಾದಕನ ಮಗ ಅಮೃತಮ್ ಜೊತೆ ಪ್ರೀತಿ ಮಾಡುತ್ತಿದ್ದಾಳೆಂದು ತಿಳಿಯಿತು. ರುಕ್ಕುಮಣಿ ಅವರು ತನ್ನ ಮಗಳ ಪ್ರೀತಿಗೆ ಬೆಂಬಲವನ್ನು ನೀಡುತ್ತಾರೆ. ರುಕ್ಕುಮಣಿ ಅಮೃತಂ‌ನ ತಾಯಿಯ ಬಳಿ ಮಕ್ಕಳ ಪ್ರೀತಿಗೆ ಬೆಂಬಲ ನೀಡುವಂತೆ ಕೇಳುತ್ತಾರೆ. ನಂತರ, ಅಮೃತಾ ತನ್ನ ಭಾವನೆಗಳನ್ನು ಅಮೃತಂ‌ನ ಬಳಿ ಹೇಳಿಕೊಳ್ಳುತ್ತಾಳೆ. ಆದರೆ, ಅವನು ತನ್ನ ತಂದೆ ಮತ್ತು ಅಮೃತಾಳ ತಂದೆಯ ನಡುವಿನ ಸ್ನೇಹಕ್ಕೆ ಧಕ್ಕೆ ತರಬಾರದೆಂದು ಅವಳ ಪ್ರಸ್ತಾಪಗಳನ್ನು ತಿರಸ್ಕರಿಸುತ್ತಾನೆ. ನಂತರ ಅಮೃತಂ ಹಳ್ಳಿಯನ್ನು ಬಿಟ್ಟು ನಗರಕ್ಕೆ ಹಿಂತಿರುಗುತ್ತಾನೆ.

ಈ ಮಧ್ಯೆ, ಪೆಟ್ರೋಲಿಯಂ ಭೂವಿಜ್ಞಾನಿಗಳು ದೇವಾಲಯದ ಪಟ್ಟಿಯ ಕೆಳಗೆ ಪೆಟ್ರೋಲಿಯಮನ್ನು ಕಂಡುಹಿಡಿಯುತ್ತಾರೆ. ಸರ್ಕಾರವು ಹಳ್ಳಿಯಲ್ಲಿ ತೈಲ ಕೊರೆಯುವಿಕೆ ಮತ್ತು ಪೆಟ್ರೋಲಿಯಂ ಹೊರತೆಗೆಯುವಿಕೆಗಾಗಿ ಗ್ರಾಮಸ್ಥರನ್ನು ಗ್ರಾಮವನ್ನು ತೊರೆಯುವಂತೆ ಕೇಳುತ್ತದೆ. ಗ್ರಾಮಸ್ಥರು ಸರ್ಕಾರದ ಈ ಕ್ರಮವನ್ನು ವಿರೋಧಿಸುತ್ತಾರೆ. ಈ ಪ್ರಕ್ರಿಯೆಯಲ್ಲಿ, ಪೊಲೀಸರು ರಾಮಸ್ವಾಮಿ ಅಯ್ಯಂಗಾರ್ ಅವರನ್ನು ಬಂಧಿಸುತ್ತಾರೆ. ದೇವಾಲಯದ ಧ್ವಂಸವನ್ನು ವಿರೋಧಿಸಲು ಅಮೃತಂ ಗ್ರಾಮಕ್ಕೆ ಹಿಂತಿರುಗುತ್ತಾನೆ. ಗ್ರಾಮಸ್ಥರು ಮತ್ತು ಪೊಲೀಸರ ನಡುವಿನ ಜಗಳದಲ್ಲಿ, ಅಮೃತಂ‌ಗೆ ಗುಂಡು ಬಿದ್ದು ಸಾಯುತ್ತಾನೆ. ನಂತರ, ಸುಪ್ರೀಂ ಕೋರ್ಟ್ ದೇವಾಲಯದ ಧ್ವಂಸವನ್ನು ನಿಲ್ಲಿಸುತ್ತದೆ. ಆದರೆ ಜನರು ಗ್ರಾಮವನ್ನು ತೊರೆಯುವಂತೆ ಹೇಳುತ್ತದೆ. ಪಶುಪತಿ ಪಿಳ್ಳೈ ಮತ್ತು ಅವರ ಪತ್ನಿ ಭಾರವಾದ ಹೃದಯದಿಂದ ತಮ್ಮ ಸ್ಥಳವನ್ನು ತೊರೆಯುತ್ತಾರೆ. ಅಮೃತಾ ಪಿಳ್ಳೈ ಅವರೊಂದಿಗೆ ಹೋಗಲು ನಿರ್ಧರಿಸುತ್ತಾಳೆ. ಅಮೃತಾಳನ್ನು ಪಿಳ್ಳೈ ಅವರು ತನ್ನ ಮಗಳಂತೆ ನೋಡಿಕೊಳ್ಳುತ್ತಾರೆ.

ಕಲಾವಿದರು
 ಅಮೃತಂ ಪಾತ್ರದಲ್ಲಿ ಗಣೇಶ್
 ಅಮೃತ ಪಾತ್ರದಲ್ಲಿ ನವ್ಯಾ ನಾಯರ್
 ರಾಮಸ್ವಾಮಿ ಅಯ್ಯಂಗಾರ್ ಪಾತ್ರದಲ್ಲಿ ಗಿರೀಶ್ ಕಾರ್ನಾಡ್
 ರುಕ್ಕುಮಣಿಯಾಗಿ ಅನುರಾಧಾ ಕೃಷ್ಣಮೂರ್ತಿ
 ಪಶುಪತಿ ಪಿಳ್ಳೈ ಪಾತ್ರದಲ್ಲಿ ರಾಜೀವ್
 ಪಶುಪತಿ ಪಿಳ್ಳೈ ಅವರ ಪತ್ನಿಯಾಗಿ ರೇಖಾ
 ವೀರಯ್ಯನ ಪಾತ್ರದಲ್ಲಿ ಯುಗೇಂದ್ರನ್
 ಸೋರ್ನಾ‌‌ನಾಗಿ ಮಧುರಾ
 ಪೊಲೀಸ್ ಇನ್ಸ್‌ಪೆಕ್ಟರ್ ಆಗಿ ನಿಜಲಗಲ್ ರವಿ
 ಜಿಲ್ಲಾಧಿಕಾರಿಯಾಗಿ ರಂಜಿತಾ
 ಸಡಗೋಪನಾಗಿ ಶುಭಲೇಖಾ ಸುಧಾಕರ್
 ಪತ್ರಕರ್ತೆಯಾಗಿ ಪ್ರಿಯದರ್ಶಿನಿ

ನಿರ್ಮಾಪಕ
ಕೆ. ಕಣ್ಣನ್ ಅವರು ಈ ಚಿತ್ರವನ್ನು ನಿರ್ಮಾಣ ಮಾಡಿದರು. ಅಮೃತಂ ಚಿತ್ರ ಅವರ ಮೊದಲ ನಿರ್ದೇಶನದ ಚಿತ್ರ. ಈ ಚಿತ್ರವು ವೈಚಾರಿಕತೆ ಮತ್ತು ಆಸ್ತಿಕತೆಯ ನಡುವಿನ ಅಂತರವನ್ನು ಹೇಳುತ್ತದೆ. ಮಲಯಾಳಂ ನಟಿ ನವ್ಯಾ ನಾಯರ್ ಮತ್ತು ಗಣೇಶ್ ಅವರು ಈ ಚಿತ್ರದಲ್ಲಿ ನಟಿಸಿದ್ದಾರೆ. ಅನುರಾಧಾ ಕೃಷ್ಣಮೂರ್ತಿ ಅವರು ಈ ಚಿತ್ರದ ಸಂಗೀತಗಾರರಾಗಿದ್ದರು.   ಈ ಚಿತ್ರವನ್ನು ಹರಿದ್ವಾರ, ಮೇಲುಕೋಟೆ ಮತ್ತು ವಾರಣಾಸಿಯಲ್ಲಿ ಚಿತ್ರೀಕರಿಸಲಾಯಿತು.

ಧ್ವನಿಮುದ್ರಿಕೆ
ಭವತಾರಿಣಿ ಅವರು ಈ ಚಿತ್ರದ ಸಂಗೀತವನ್ನು ಸಂಯೋಜಿಸಿದರು.

ಉಲ್ಲೇಖಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ